Hillary Clinton: 'Brine nas nasilje egipatske policije'
Od Kaira se traži da dopusti održavanje mirnih prosvjeda te ukine mjere kojima je cilj onemogućiti komunikaciju između oporbenih grupa. 
Sjedinjene Države pozorno motre prilike u toj zemlji. “Nasilje nije u redu. Ljudi imaju pravo prosvjedovati” - ovako je na vijesti o policijskoj represiji u Egiptu reagirao dopredsjednik SAD Joe Biden. U Egiptu je uveden policijski sat, a na ulice više gradova po prvi je put u višednevnim nemirima izašla i vojska. Međutim, danas su se nastavili masovni prosvjedi na kojima se traži ostavka predsjednika Hosnija Mubaraka. Masa je na ulicama Kaira opkolila policijska i vojna oklopna vozila, a jedno je i bilo i zapaljeno. Na više mjesta u glavnom gradu Egipta bukte požari, među ostalim i u nekim državnim ustanovama. Došlo je do požara i u nacionalnom sjedištu vladajuće stranke. Stižu vijesti i o uličnim borbama odnosno pucnjavi. Očekuje se da će se predsjednik Mubarak večeras obratiti naciji. Iskra nemira zapaljena je u Tunisu gdje je prije nekoliko tjedana bio zbačen autoritarni predsjednik, a požar se širi. Najprije u Egiptu gdje prosvjednici traže smjenu predsjednika Hosnija Mubaraka, koji je na vlasti proteklih 30 godina, te bolji životni standard. U Kairo se nedavno vratio Muhamed ElBaradei, bivši direktor Agencije UN-a za nuklearnu energiju, a danas jedan od kandidata na predsjedničkim izborima u Egiptu. Po dolasku, on je stavljen u kućni pritvor. U Egiptu je prekinuta većina Internet veza kao i mobilna telefonija – što je očit pokušaj vlasti da spriječi komunikaciju među oporbenim grupama i organizacijama. Društvene mreže poput Facebooka i Twittera do sada su bile najčešći način povezivanja demonstranata. Zemne telefonske veze još uvijek rade. Blokadu komunikacija danas je osudio glavni tajnik UN-a Ban Ki Moon, rekavši da je sloboda komuniciranja jedno od temeljnih ljudskih prava. Na meti policije su i strani novinari. Dopisnik BBC-ja tvrdi da ga je policija premlatila, dok je ekipi CNN-a zaplijenila opremu. Sjedinjene Države pozorno motre prilike u toj zemlji. Nasilje nije u redu. Ljudi imaju pravo prosvjedovati” - ovako je na vijesti o policijskoj represiji u Egiptu reagirao dopredsjednik SAD Joe Biden. Državna tajnica Hillary Clinton izjavila je da su Sjedinjene Države vrlo zabrinute zbog nasilja egipatske policije. Gospođa Clinton je za vrijeme tiskovne konferencije s predsjednikom Columbije pozvala egipatske vlasti da dopuste održavanje mirnih prosvjeda te ukinu mjere kojima je cilj onemogućiti komunikaciju između oporbenih grupa. Čelnica američke diplomacije rekla je da nasilje neće dokinuti nezadovoljstvo egipatske javnosti vlašću. Također, izrazila je nadu da se nasiljem neće koristiti niti oporba. I predsjednik Barack Obama je govorio o situaciji u Egiptu, rekavši da je ta zemlja "saveznik, po nizu važnih pitanja”. Predsjednik Obama je dodao da je svjestan frustracija egipatskih građana koji posljednjih dana prosvjeduju: Vlada mora biti oprezna da ne pribjegne nasilju, a ljudi koji prosvjeduju na ulicama također ne bi trebali pribjeći nasilju”. Stručnjaci poput David Bendera podsjećaju da je Egipat važan američki saveznik u srednjo-istočnom mirovnom procesu i borbi protiv terorizma. Ako padne egipatska vlada onda se u regiji svašta može dogoditi” -rekao je David bender. Tisuće prosvjednika u Jemenu također traže smjenu predsjednika. Zašto je ta zemlja važna Americi? Popis je poduži, no glavni razlog je to da je Jemen uporište terorista. Ako padne aktualna vlada pitanje je tko će se njima moći suprotstaviti. Dakle, iako prosvjedi kod nekih u SAD nailaze na odobravanje, ovakve scene čine američku vladu vrlo nervoznom.